*Likumprojekts*

**“**Grozījumi [Kredītiestāžu likumā](http://likumi.lv/ta/id/37426-kreditiestazu-likums)**”**

Izdarīt [Kredītiestāžu likumā](http://likumi.lv/ta/id/37426-kreditiestazu-likums) (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51./52., 160.nr.; 2011, 4.nr.; 2012, 50., 56., 92.nr.; 2013, 61., 106., 193.nr.; 2014, 92.nr.; 2015, 29., 97., 124., 140., 248., 251.nr.) šādus grozījumus:

1. Papildināt 15. panta 3. punktu pēc vārda "vadītāja" ar vārdiem ", risku direktora, par darbības atbilstības kontroli atbildīgās personas, par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgās personas".
2. 24. pantā:

papildināt pirmo daļu pēc vārda "personu," ar vārdiem "par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu,";

papildināt pirmās daļas 3.punktu pēc vārda "gadu" ar vārdu "attiecīga";

papildināt otro daļu pēc vārda "personai," ar vārdiem " par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgajai personai,".

1. Papildināt 25. panta pirmo daļu pēc vārda "personu," ar vārdiem "par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu,".
2. 57. pantā:

papildināt 1.1daļu pēc vārda "personas" ar vārdiem ", par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgās personas";

papildināt 1.3daļu pēc vārda "personai" ar vārdiem ", par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgajai personai".

1. Izslēgt 198. panta desmitajā daļā vārdus ", veic darbības, kuru rezultātā ir pārkāptas normatīvo aktu prasības attiecībā uz noziedzīgi iegūtu līdzekļu legalizācijas un terorisma finansēšanas novēršanu,".
2. Papildināt likumu ar 198.1pantu šādā redakcijā:

"198.1pants. Par darbībām, kuru rezultātā ir pārkāptas normatīvo aktu prasības attiecībā uz noziedzīgi iegūtu līdzekļu legalizācijas un terorisma finansēšanas novēršanu vai normatīvo aktu prasības attiecībā uz starptautiskajām vai nacionālajām sankcijām, kas nosaka finanšu ierobežojumus, Finanšu un kapitāla tirgus komisija ir tiesīga:

1) uzlikt kredītiestādei soda naudu līdz 10 procentiem no kopējā gada apgrozījuma saskaņā ar pēdējiem pieejamajiem pārskatiem, kurus apstiprinājusi vadības struktūra. Ja 10 procenti no kopējā gada apgrozījuma, kas pieejams saskaņā ar šā punkta pirmajā teikumā noteikto, ir mazāk par pieciem miljoniem *euro*, tad Finanšu un kapitāla tirgus komisija ir tiesīga uzlikt soda naudu līdz pieciem miljoniem *euro*. Ja kredītiestāde ir mātes sabiedrība vai mātes sabiedrības meitas sabiedrība, attiecīgais kopējais gada apgrozījums ir kopējais gada apgrozījums vai atbilstīga veida ienākumi saskaņā ar attiecīgajiem normatīvajiem aktiem un saskaņā ar pēdējiem pieejamajiem konsolidētajiem pārskatiem, kurus apstiprinājusi galvenā mātes sabiedrības vadības struktūra;

2) uzlikt par pārkāpumu atbildīgajai fiziskajai personai soda naudu līdz pieciem miljoniem *euro*;

3) uzlikt soda naudu līdz pārkāpuma rezultātā gūto ienākumu divkāršam apmēram;

4) piemērot šā likuma 113. un 196. pantā minētās sankcijas un pasākumus."

1. Papildināt 199. pantu pēc skaitļa "198." ar vārdu un skaitli "un 198.1".
2. Papildināt 201. pantu pēc skaitļa "198." ar skaitli "198.1".
3. Papildināt pārejas noteikumus ar 65. punktu šādā redakcijā:

“65. Kredītiestādes par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu atbilstību šā likuma prasībām nodrošina sešu mēnešu laikā no šo grozījumu, kas paredz par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgajai personai izvirzīt tādas pašas prasības kā šā likuma 15. un 24. pantā minētajām personām, spēkā stāšanās dienas.”

Finanšu ministre D. Reizniece-Ozola

01.03.2016. 9:35

545

I.Repše

67095490, inta.repse@fm.gov.lv